2018. gada martā Noteikumi Nr.

Rīgā (prot. Nr.   .§)

**Grozījumi Ministru kabineta 2016. gada 5. janvāra noteikumos Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi”**

Izdarīt Ministru kabineta 2016. gada 5. janvāra noteikumos Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi” (Latvijas Vēstnesis, 2016, 13., 245. nr.) šādus grozījumus:

1. Izteikt 15. punktu šādā redakcijā:

“15. Atbalstāma ir vides prasību integrācija preču, pakalpojumu un būvdarbu iepirkumos (zaļais publiskais iepirkums).”

1. Svītrot 16.1. apakšpunktā vārdus “kā arī darba vietas aprīkojuma iegādes izmaksas (attiecināms, ja izmaksas radušās uz darba līguma pamata)”.
2. Papildināt 16. punktu ar 16.2.5., 16.2.6. un 16.2.7. apakšpunktu šādā redakcijā:

“16.2.5. būvprojektu kvalitātes kontroles izmaksas;

16.2.6. bebru veidoto aizsprostu nojaukšanas izmaksas, ja to nojaukšana ir priekšnosacījums būvprojekta un būvdarbu ieceres dokumentācijas izstrādei;

16.2.7. esošās infrastruktūras un labiekārtojuma elementu atjaunošanas izmaksas, ja to atjaunošana ir pamatota ar valsts nozīmes ūdensnoteku vai hidrotehnisko būvju drošu ekspluatāciju, nodrošina vides pieejamību, kā arī iedzīvotāju un atbildīgo dienestu pārvietošanos plūdu risku aizsargātajā platībā.”

4. Papildināt 16. punktu ar 16.9. apakšpunktu šādā redakcijā:

“16.9. darba vietas aprīkojuma iegādes izmaksas (attiecināms, ja izmaksas radušās uz darba līguma pamata).”

Ministru prezidents Māris Kučinskis

Zemkopības ministrs Jānis Dūklavs